Source: https://ziaruldeinvestigatii.ro/blog/posts/traian-basescu-acuza-protocolul-dintre-csm-si-sri-este-inadmisibil-el-nu-a-ajuns-niciodata-in-csat
Timestamp: 2018-05-23 20:07:29+00:00
Document Index: 11017892

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ']

Traian Băsescu acuză: protocolul dintre CSM şi SRI este “inadmisibil” - Ziarul de investigaţii
Traian Băsescu acuză: protocolul dintre CSM şi SRI este “inadmisibil”. El nu a ajuns niciodată în CSAT
Fostul președinte Traian Băsescu a susţinut duminică seară că protocolul dintre CSM şi SRI făcut public recent este “inadmisibil” şi susţine că acesta nu a ajuns la CSAT cât el a fost preşedinte. “Atunci când se vorbea de protocoale, eu afirmam public nişte chestiuni tehnice. Ele sunt tehnice, dar sunt în afara legii multe din ele. Nu este admisibil ca CSM să răspundă, să spună cum a valorificat informaţiile. Niciodată un astfel de protocol nu a ajuns în CSAT. Nu a ajuns şi nimeni nu a venit să îmi pună pe masă un protocol încheiat cu Parchetul General, cu CSM sau cu Înalta Curte. Nici nu mi-a spus că ar exista. O vagă suspiciune că ar exista un soi de protocoale puteam să am, dar nimeni nu a venit să îmi spună”, a explicat Traian Băsescu la B1 TV.
Fosul șef al statului susţine că România este un stat “deformat”, ale cărui instituţii au înţeles prost democraţia. “E un stat cu instituţiile deformate, trebuie readuse în matca lor şi primul sentiment formidabil pe care l-am avut că statul e deformat, a fost cazul Rarinca. Iată că intrăm acum în realităţile ale acestui stat, a unei colaborări interinstituţionale care n-are nimic de-a face cu statul de drept. (…) Este un stat al căror instituţii au înţeles prost democraţia. (…) Eu n-am cerut niciodată funcţionarea nelegală a acestor instituţii. Relaţia mea cu CSM a fost departe de a fi dulce, pentru că am criticat de multe ori atitudini, soluţii”, a continuat acesta.
Protocolul desecrectizat a fost semnat în 2012 între CSM şi SRI şi a fost publicat vineri pe site-ul Consiliului. Protocolul a fost încheiat pe durată nedeterminată, cu posibilitatea de modificare sau completare prin acte adiţionale.
« Jurnalistul slovac de inves... Politică Fostul președinte Traian Bă... »